b"\n_START_ARTICLE_\nCiutats cananees\n_START_PARAGRAPH_\nLes ciutats cananees foren nombroses i el nom de moltes s'ha perdut. La relaci\xc3\xb3 que segueix esmenta algunes de les quals apareixen a fonts eg\xc3\xadpcies o a la B\xc3\xadblia i de les quals se'n sap alguna cosa m\xc3\xa9s que el nom. No s'inclouen les ciutats de Fen\xc3\xadcia (que foren ciutats cananees o que la seva comarca van estar poblada pels cananeus, com Sid\xc3\xb3, Biblos, Tir, Beirut, Tr\xc3\xadpoli i Arvad entre d'altres) ni les de S\xc3\xadria (branca dels cananeus del nord, amb els regnes d'Amurru, Damasc, Iamkhad, Tunip, Ugarit, Alalakh, Qatna i Kargamis). Cal tenir en compte que la majoria de les ciutats que despr\xc3\xa9s foren dels israelites i dels filisteus, havien estat abans cananees. Les ciutats cananees eren regides per un rei i eren independents una de l'altra, per\xc3\xb2 de vegades establien confederacions. La llengua i la religi\xc3\xb3 eren comunes. La llengua era similar a l'hebreu, que era un dialecte del cananeu. A Jutges 1:17-36 apareix una llista de ciutats a les que s'enfrontaren els antics israelites."